62018TJ0585_INF
Rozsudok Všeobecného súdu (štvrtá komora) z 10. februára 2021 – Şanli/Rada
(vec T‑585/18)
„Spoločná zahraničná a bezpečnostná politika – Obmedzujúce opatrenia prijaté proti určitým osobám a subjektom v rámci boja proti terorizmu – Zmrazenie finančných prostriedkov – Zoznam osôb, skupín a subjektov, ktoré sa uplatňuje zmrazenie finančných prostriedkov a hospodárskych zdrojov – Ponechanie mena žalobcu na zozname – Žaloba o neplatnosť a o náhradu škody – Nedodržanie formálnych náležitostí – Článok 76 písm. d) rokovacieho poriadku – Neprípustnosť“
1.
Súdne konanie – Návrh na začatie konania – Formálne náležitosti – Určenie predmetu konania – Identifikácia napadnutého aktu – Neexistencia formálneho označenia v žalobe – Identifikácia vďaka kontextu vyplývajúceho z jej podania – Prípustnosť
[článok 263 ZFEÚ; rozhodnutie Rady (SZBP) 2018/1084; nariadenie Rady 2018/1071]
(pozri body 28, 30, 31, 33, 36)
2.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Abstraktné uvedenie – Povinnosť Rady alebo súdu Únie zistiť žalobné dôvody a tvrdenia žalobcu – Neexistencia – Neprípustnosť
[Rokovací poriadok Všeobecného súdu, článok 76 písm. d)]
(pozri body 38, 43, 44)
3.
Súdne konanie – Návrh na začatie konania – Formálne náležitosti – Určenie predmetu konania – Návrh na náhradu škody predložený po prvýkrát v replike – Neprípustnosť
[články 268 a 340 ZFEÚ; Rokovací poriadok Všeobecného súdu, článok 76 písm. d) a e)]
(pozri body 48 – 51)
Predmet
Jednak návrh podaný na základe článku 263 ZFEÚ na zrušenie rozhodnutia Rady (SZBP) 2018/1084 z 30. júla 2018, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2018/475 (Ú. v. EÚ L 194, 2018, s. 144), a vykonávacieho nariadenia Rady (EÚ) 2018/1071 z 30. júla 2018, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2018/468 (Ú. v. EÚ L 194, 2018, s. 23), v rozsahu, v akom sa týkajú žalobcu, a jednak návrh podaný na základe článku 268 ZFEÚ na náhradu škody, ktorá vyplývala z nezákonnosti týchto aktov
Výrok
1.
Žaloba sa zamieta ako neprípustná.
2.
Dalokay Şanli je povinný nahradiť trovy konania.